Polysorbaatti 80:n rakenne
**Polysorbaatti 80** eli **polyoksietyleenisorbitaanimono-oleaatti** on nonioninen pinta-aktiivinen aine, jota käytetään muun muassa elintarvikkeissa. Polysorbaatti 80:tä valmistetaan kemiallisesti sorbitolin, rasvahappojen (E570) ja etyleenioksidin reaktiossa. 

Polysorbaatti 80 tunnetaan myös kauppanimellä Tween 80, joka on ICI Americasin rekisteröimä tavaramerkki. Polysorbaatti 80:n E-koodi on E433 ja CAS-numero 9005-65-6.

Turvallisuus
------------

Eurooppalainen syö päivittäin 100 mg polysorbaatti 80:ä ruoan mukana. Influenssarokotteissa on yhdessä annoksessa 0,025 mg (eli 25 mikrogrammaa eli 0,000 025 grammaa) polysorbaattia.. Pandemrix-sikainfluessarokotteessa polysorbaatti 80:tä oli 4,86 mg (milligrammaa).  Fluarix -kausi-influenssarokotteessa on polysorbaatti 80:tä, mutta määrää ei kerrota valmisteyhteenvedossa. 

Yleisesti ottaen polysorbaatti 80 on turvallinen ja hyvin siedetty vaikkakin pieni joukko ihmisiä voi olla herkkä tälle ja haitallinen Crohnin tautia sairastaville.

Vuonna 1984 Yhdysvalloissa 38 keskoslasta kuoli E-Ferol-ravintolisän aiheuttamiin komplikaatioihin (maksan ja munuaisten vajaatoiminta, keuhkotoiminnan huononeminen, trombosytopenia ja askiteksen hengenvaarallinen oireyhtymä). Myöhemmissä tutkimuksissa selvisi, että komplikaatiot johtuivat injektoitavan ravintolisän sisältämästä polysorbaatti 80:sta ja dl-alfa-tokoferolista.

Vuonna 1993 tehtyjen eläinkokeiden perusteella polysorbaatti 80:n on epäilty aiheuttavan lapsettomuutta.

Vuonna 2007 tehdyissä eläinkokeissa raskaana oleville rotille annettu polysorbaatti 80 alensi selvästi syntyneiden poikasten painoa. Tosin tuossa käytettiin suuria 16,783 ml/kg annoksia, joka ihmisellä vastaisi massiivisia yli kilon polysorbaatti 80 -annoksien nauttimista joka päivä 21 päivän ajan.

Lähteet
-------

1. ↑  {Ema M, Hara H, Matsumoto M, Hirata-Koizumi M, Hirose A, Kamata E (January 2008). "Evaluation of developmental neurotoxicity of polysorbate 80 in rats". Reprod. Toxicol. 25 (1): 89–99. }
2. ↑  {Pandemic H1N1 (pH1N1) Influenza Vaccine Quick Reference Guide Winnipeg Regional Health Authority 2009}
3. ↑  Pandemrixin valmisteyhteenveto *ema.europa.eu*. Viitattu 4.11.2012. suomi[vanhentunut linkki]
4. ↑  Fluarixin valmisteyhteenveto *spc.nam.fi*. Viitattu 4.11.2012. suomi[vanhentunut linkki]
5. ↑  {Steele RH, Limaye S, Cleland B, Chow J, Suranyi MG (June 2005). "Hypersensitivity reactions to the polysorbate contained in recombinant erythropoietin and darbepoietin". Nephrology (Carlton) 10 (3): 317–20.}
6. ↑  Roberts, Carol L; Keita, A. V.; Duncan, S. H.; O'Kennedy, N.; Soderholm, J. D.; Rhodes, J. M.; Campbell, B. J. (2010-09-01).
7. ↑  Unusual Syndrome with Fatalities among Premature Infants: Association with a New Intravenous Vitamin E Product  1984. Yhdysvaltojen tartuntatautien valvonta- ja ehkäisykeskukset (CDC). Viitattu 18.11.2009.
8. ↑  Vasculopathic Hepatotoxicity Associated With E-Ferol Syndrome in Low—Birth-Weight Infants  1985. American Medical Association. Viitattu 18.11.2009.
9. ↑  Delayed effects of neonatal exposure to Tween 80 on female reproductive organs in rats *Food and chemical toxicology : an international journal published for the British Industrial Biological Research Association*.  1985. Viitattu 18.11.2009.
10. ↑  Evaluation of developmental neurotoxicity of polysorbate 80 in rats  2008. National Institute of Health Sciences, Tokyo, Japan. Viitattu 17.11.2009.

Aiheesta muualla
----------------

* E433 - Polyoksietyleenisorbitaanimono-oleaatti (Polysorbaatti 80) – Ruokavirasto
* PubChem: Polysorbate 80 (englanniksi)
* Food Component Database (FooDB): Polysorbate 80 (englanniksi)
* Kyoto Encyclopedia of Genes and Genomes (KEGG): Polysorbate 80 (englanniksi)